Ir-Regolament tal-Kummissijoni (KE) Nru 630/97
tal-10 ta' April 1997
li jemenda r-Regolament tal-Kummissjoni (KE) Nru 2369/96 li jiftaħ u jipprovdi għall-amministrazzjoni ta' Kwota ta' tariffi tal-Komunità għal 10000 tunellata ta' qamħ tal-ħafur maħduma mod ieħor li jaqgħu taħt il-kodiċi NM 11042292 u 11042299
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropeja,
Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjonijiet imniżżla fl-Iskeda CLX li saru b'effett ta' u wara l-konklużjoni tan-negozjati GATT XXIV.6 [1], u partikolarment l-Artikolu 1 tiegħu,
Billi l-Komunità, għall-iskopijiet tal-Organizzazzjoni Dinjija tal-Kummerċ, impenjat ruħha li twaqqaf, għal kull sena ta' marketing kwota ta' tariffi b'sisa zero għall-10000 tunellata ta' qamħ tal-ħafur maħduma mod ieħor li jaqgħu taħt kodiċi NM 11042292 u 11042299;
Billi r-regoli dettaljati għall-importazzjoni taħt il-kwota huma mniżżla fir-Regolament tal-Kummissjoni (KE) Nru 2369/96 [2]; billi r-Regolament tal-Kummissjoni (KE) Nru 1734/96 [3] tibdel, b'effett mill-1 ta' Jannar 1997, il-kodiċi NM għall-qamħ tal-ħafur maħdum mod ieħor bil-kodiċi waħdieni NM 11042298; billi, wara din il-bidla tal-kodiċi NM, hemm riskju ta' ftehim ħażin għall-prodotti koperti mill-kwota; billi emendi oħra, għad-dispożizzjonijiet fuq il-validità tal-liċenzji tal-importazzjoni, huma meħtieġa; billi, fl-interess tas-simplifikar, riferenzi għas-sena ta' marketing 1995/96 għandhom jitħassru u ż-żmien tan-notifika mill-Kummissjoni lill-Istati Membri dwar il-ħruġ tal-liċenzji tal-importazzjoni għandu jkun speċifikat b'mod ċar; billi, għalhekk, Regolament (KE) Nru 2369/96 għandu jiġi emendat;
Billi l-miżuri li jipprovdi għalihom dan ir-Regolament huma skond il-fehma tal-Kumitat għat-Tmexxija għaċ-Ċerejali,
ADOTTAT DAN IR-REGOLAMENT:
Artikolu 1
Regolament (KE) Nru 2369/96 qed jiġi emendat kif ġej:
1. fit-titolu, l-Artikolu 1, l-Artikolu 3(1) u l-ħames daħla tal-Artikolu 4, il-kliem "kodiċi NM 11042292 u 11042299" qed jinbidlu ma’ "kodiċi NM 11042298";
2. it-tieni sottoparagrafi tal-Artikolu 1 u l-Artikolu 2(1) qed jitħassru;
3. L-Artikolu 3(3) qed jinbidel mis-segwenti:
"3. Fejn il-kwantità totali li għaliha applikazzjonijiet għal-liċenzji tal-importazzjoni jkunu sottomessi taqbeż il-kwantità tal-prodott li jista jiġi mportat matul il-perjodu in kwistjoni, il-Kummissjoni għandha tavvża lill-Istati Membri, fi żmien tlett ijiem ta' xogħol mill-iskadenza tal-limitu taż-żmien għan-notifika msemmi fil-paragrafu 2, bil-persentaġġġ ta' tnaqqis li huma għandhom japplikaw, meta joħorġu l-liċenzji, u l-kwantitajiet li għalihom ikunu ġew sottomessi l-applikazzjonijiet.";
4. Is-sottoparagrafu segwenti qed jiżdied wara it-tieni sottoparagrafu tal-Artikolu 3(4):
"Minkejja l-Artikolu 21(1) tar-Regolament (KEE) Nru 3719/88 [4], sabiex jiġi ddeterminat il-perjodu ta’ validità tagħhom, il-liċenzji għandhom jitqiesu bħala maħruġa fil-ġurnata propja tal-ħruġ tagħhom."
Artikolu 2
Dan ir-Regolament ser jidħol fis-seħħ fit-tielet jum wara li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta' April 1997.